钦定古今图书集成/理学汇编/学行典/第129卷 > 周礼 > 《地官》
## 钦定古今图书集成/理学汇编/学行典/第129卷 > 周礼 > 《地官》

《司徒》“以《五礼》”防万民之伪而教之中，以《六乐》防万民
之情而教之和。

〈订义〉郑司农曰：“五礼谓吉、凶、军、宾、嘉；六乐谓《云门》《咸池》《大韶》《大夏》《大濩》《大武》。”　项氏曰：“伪则有所作为，中本湛然，作则反中矣。情常患于流放，和贵中节，流则非和矣，是故以五礼六乐防之。礼非能教中也，防其伪则中自不失矣；乐非能教和也，防其情则和自不失矣。或谓制其欲以复其性，非也。礼乐直防之使不作耳，非”谓情伪已入。复从而制之也。

郑锷曰：“惟五礼由中而制，所以著诚而去伪故。”

“可以防其伪” 惟六乐由和而作。所以涤邪心而全正性。故可以防其情。情伪已去。则反其自然之中和。何不可之有。